Comunicatul Jandarmeriei înainte de Rapid - FCSB | Ce trebuie să știe toți fanii care merg la meciul de pe Arena Națională
Data publicarii: Vineri 08 Martie 2024, 21:11
Data actualizarii: Vineri 08 Martie 2024, 21:20
Rapid - FCSB, meci din etapa a 30-a, are loc sâmbătă, de la 20:00, LIVE BLOG pe www.sport.ro.
Jandarmeria a emis vineri seară un comunicat amplu îndreptat către spectatorii care vor fi prezenți la partida de sâmbătă, ora 20:00.
"Pentru desfășurarea în condiții de ordine și siguranță publică a acestui eveniment sportiv, Jandarmeria Capitalei, alături de celelalte instituții cu atribuții în domeniu, va lua măsuri pentru deplasarea în condiţii de siguranţă a suporterilor la și de la stadion, precum şi pentru asigurarea unui climat de siguranţă la nivelul Capitalei.
Spectatorii vor avea acces în stadion începând cu ora 17:00, doar pe baza biletelor sau invitațiilor puse la dispoziție de organizator, alături de un document de identitate în format fizic sau electronic. Accesul suporterilor echipei FC Rapid București în complexul sportiv se va face
prin bd. Pierre de Coubertin și str. Maior Ion Coravu, pentru Tribuna I, Tribuna II și Peluza I Nord, în timp ce accesul suporterilor echipei FCSB se va face prin bd. Basarabia, pentru Peluza II Sud. Accesul suporterilor se va realiza sub îndrumarea forțelor de ordine, după efectuarea unui control riguros efectuat de către Jandarmerie și societatea specializată de protecție și pază.
Suporterii oaspeți pot folosi ca loc de adunare zona Pieței Hurmuzachi, începând cu ora 17:00, de unde se va face deplasarea în corteo către stadion sub
protecția forțelor de ordine. Organizatorul evenimentului sportiv informează că accesul auto în parcarea supraterană D se va face din str. Sergent Șerbănică Vasile, printr-un culoar securizat de panouri metalice, cu agenţi ai societăţii de pază şi protecţie, contractată de acesta. De asemenea, organizatorul recomandă ca accesul în parcarea mai sus menționată să se facă până cel târziu la ora 19:00, urmând ca, la final, să se folosească aceeași ieșire.
Din rațiuni de siguranță, recomandăm suporterilor oaspeți să nu poarte și să nu afișeze însemne ale echipei FCSB în alte zone ale stadionului, decât cea din
Peluza II Sud care este special destinată acestora.
Subliniem faptul că un număr de 17 suporteri gazdă și 21 de suporteri oaspeți se află sub interdicția participării la meciurile de fotbal, sens în care posibila lor încercare de a intra în incinta arenei sportive constituie infracțiune, potrivit prevederilor art. 31, alin. 1 din Legea nr. 4/2008 privind prevenirea şi combaterea violenţei cu ocazia competiţiilor şi a jocurilor sportive, cu modificările și completările ulterioare.
Pentru acest meci de fotbal, din rațiuni de siguranță, vor fi adoptate măsuri suplimentare de control al autovehiculelor și persoanelor, cu scopul de a preveni introducerea în stadion atât a materialelor pirotehnice, cât și a altor obiecte interzise de cadrul normativ în vigoare.
Pentru desfăşurarea în condiţii de siguranță a evenimentului sportiv, Jandarmeria Capitalei adresează spectatorilor următoarele recomandări:
- să vină din timp la stadion, începând cu ora deschiderii porţilor de acces, pentru a evita
aglomeraţia în jurul punctelor de intrare în arena sportivă;
- să manifeste răbdare, să respecte indicațiile jandarmilor şi să evite implicarea în conflicte
de orice natură;
- în cazul în care sunt martorii săvârşirii unor fapte de natură antisocială, să solicite
sprijinul forţelor de ordine din zonă;
- părinţii să supravegheze cu atenţie sporită copiii.
Pentru a evita producerea unor incidente, recomandăm suporterilor să evite deplasarea în grupuri mari la sau de la arena sportivă.
În conformitate cu prevederile Legii nr. 4 din 2008 privind prevenirea şi combaterea violenţei cu ocazia competiţiilor şi a jocurilor sportive, cu modificările și completările ulterioare, spectatorii sunt obligați să respecte cu strictețe măsurile stabilite de organizator și forțele de ordine, pe traseele de deplasare către/de la locurile de desfășurare a competițiilor și jocurilor sportive, în apropierea și în interiorul bazelor sportive.
Totodată, recomandăm suporterilor să nu se implice în incidente care ar putea duce la tulburarea ordinii şi liniştii publice, delimitându-se de orice formă de agresivitate verbală sau fizică ce ar putea conduce la manifestări violente, cu mențiunea că orice încălcare a prevederilor legale în vigoare va fi sancționată cu fermitate de către forțele de ordine. Astfel, cei care comit fapte antisociale vor fi identificați pe loc sau ulterior jocului sportiv în vederea sancționării, conform cadrului legal în vigoare.
Conform prevederilor legale în vigoare, spectatorii nu au voie să introducă în stadion băuturi alcoolice, materiale pirotehnice interzise de lege ori alte obiecte care pot pune în pericol securitatea participanţilor la această competiţie sportivă. Este interzisă afişarea de inscripţii care incită la ură naţională, rasială, de clasă ori religioasă, la discriminări de orice fel şi la violenţă.
Subliniem faptul că, în conformitate cu prevederile O.U.G. nr. 31 din 2002 privind interzicerea organizaţiilor şi simbolurilor cu caracter fascist, rasist sau xenofob şi a promovării cultului persoanelor vinovate de săvârşirea unor infracţiuni contra păcii şi omenirii, cu modificările și completările ulterioare, este interzisă incitarea la ură națională, rasială sau religioasă, la discriminare şi la săvârşirea de infracţiuni contra păcii şi omenirii.
Articol recomandat de stirileprotv.ro
Urmăriți SPORT.RO și pe Google News
ARTICOLE PE SUBIECT
Ziua Z în Superligă! Sepsi OSK și Farul Constanța, în play-off. U Cluj și UTA Arad, perdantele serii
Vineri 08 Martie 2024, 22:04
Mario Camora a scris istorie în tricoul lui CFR Cluj! Borna impresionantă atinsă de fundașul stânga
Vineri 08 Martie 2024, 20:54
Pierd poziții în cursa pentru a ajunge pe Camp Nou! Antrenorii care nu se mai află printre favoriți
Vineri 08 Martie 2024, 20:53
ULTIMELE STIRI
Dan Nistor, reacție la cald după ce U Cluj a ratat calificarea în play-off
Vineri 08 Martie 2024, 22:39
Mircea Lucescu e convins: Dinamo poate obține salvarea directă de la retrogradare. Cuvinte mari despre Zeljko Kopic
Vineri 08 Martie 2024, 22:36
Gică Popescu anunță ce-și propune campioana Farul în play-off-ul Superligii
Vineri 08 Martie 2024, 22:36
Reacția lui Mircea Rednic după ce a ratat calificarea în play-off chiar pe terenul lui Dinamo
Vineri 08 Martie 2024, 22:31
Prima reacție de la Sepsi după calificarea în play-off-ul Superligii
Vineri 08 Martie 2024, 22:21
CELE MAI CITITE
Vineri 08 Martie 2024, 00:25
Gabriel Tamaș, director sportiv! Anunțul Federației Române de Fotbal
Vineri 08 Martie 2024, 09:55
"Mai poate pierde FCSB titlul?". Giovanni Becali a dat un răspuns hotărât
Vineri 08 Martie 2024, 09:30
"Probabil va pleca!" Englezii anunță marea șansă a lui Radu Drăgușin la Tottenham
Vineri 08 Martie 2024, 17:58
Lovitură pentru Dinamo! Decizia luată de Zeljko Kopic, chiar în ziua meciului cu UTA Arad
Vineri 08 Martie 2024, 13:10
CITESTE SI